یازیچی کمال عبداللهین یئنی کیتابی ایشیق اوزو گؤروب.
کولت. آز «اعدام واختینی دییشمک اولماز» آدلی کیتابدا مؤلفین چاپ اولونموش و چاپ اولونمامیش حکایهلری یئر آلیب. اونلاری بیرلشدیرن بدیعی-استئتیک خط ماهیت اعتباریله، مؤلفین بوتون بدیعی یارادیجیلیغیندان کئچیر.
«اعدام واختینی دییشمک اولماز» حکایهلر کیتابینین رئداکتورو علیش میرزاللی، اؤن سؤزون مؤلفی تانینمیش تئاترشناس، تنقیدچی آیدین طالیبزادهدیر.
کیتابدا کمال عبداللهین «قار»، «اوچوش»، «آداشلار»، «پلاتون، دئیهسهن، خسته لنیب»، «سیرری-زمانه»، «ماغارا»، «کورنه لیوسون اؤلومو»، «منه اوچماغی اؤیرت»، «کؤلگه»، «گؤیزهن داغینین ایلاههسی»، «ساغلیق»، «اعدام واختینی دییشمک اولماز»، «سسیمدن یاپیش»، حاجی میر حسن آغا سییاه» حکایهلری یئر آلیب.
اؤز سؤزون مؤلفی آیدین طالیبزاده قید ائدیر کی، کمال عبدالله ین حکایهلر کیتابی اوچماق و اوچانلار حاقیندادیر: «اوسا گؤتوروب توپلومو آدلاندیریب «اعدام واختینی دییشمک اولماز». هم… قریبهدیر، دئییلمی؟ آد دتکتیو تاپانچاسی کیمی سرلؤوحهدن بیرباشا توشلانیر آدامین گیجگاهینا. اصلینده ایسه هئچ ائله دئییل. بو حکایهلری من «قویو حکایهلری» آدلاندیراردیم، «سسسیز حکایهلر» آدلاندیراردیم. واخت اعدام اولوناندا سسلر کسیلیر».
آیدین طالیبزاده وورغولاییر کی، یازیچینین اصل هدفی حکایهلر اویدورا-اویدورا، اویدوردوغونو سؤزلر آردیجیللیغیندی تصویرلهیه-تصویرلهیه، تصویر ائتدیینی بدیعی بوتؤوجهیه چئویره-چئویره «یوخ اولماق» و گؤیلره اوچماقدیر: «نیروانا.. حکایهلرینده کمال واختی دایاندیرماغی خوشلاییر، «تکجهنهلیک دونیاسی»نی خوشلاییر، اؤزونه «ائنیب» کئچمیشی اؤزونده ورقلمیی خوشلاییر. «یاریمچیق الیازما»لار کمال عبداللهنین ایچیندهدیر».
azb_Arab azb_Arab azb_Arab azb_Arab azb_Arab azb_Arab